El Consell d'Universitats funciona en ple i en comissions.
El Ple, presidit pel president del Consell d'Universitats o pel membre en qui delegui, té les funcions següents: elaborar el reglament del Consell i elevar-lo al ministre competent en matèria d'universitats per a la seva aprovació pel Govern; proposar-ne, si s'escau, les modificacions; emetre informe sobre els criteris de coordinació sobre les activitats d'avaluació, certificació i acreditació regulades en el títol V; elaborar la memòria anual del Consell, i aquelles altres que determini el seu reglament.
Els diferents òrgans del Consell d'Universitats poden comptar per al desenvolupament del seu treball amb la col·laboració d'experts i expertes en les matèries que li són pròpies.
La vinculació d'aquests experts amb el Consell d'Universitats pot tenir un caràcter permanent o temporal, d'acord amb el que disposi el seu reglament.
En els temes que afectin en exclusiva el sistema universitari públic tenen dret a vot el president del Consell, els rectors de les universitats públiques i els cinc membres del Consell designats pel president.
El Consell de Coordinació Universitària funciona en ple i en comissions.
El ple, presidit pel president del Consell de Coordinació Universitària o el membre del Consell en el qual delegui, té les funcions següents: elaborar el Reglament del Consell i elevar-lo al ministre d'Educació, Cultura i Esport perquè el Govern l'aprovi; proposar, si s'escau, les modificacions a aquest Reglament; elaborar la memòria anual del Consell, i les altres que determini el Reglament.
Les comissions, presidides pel president del Consell de Coordinació Universitària o la persona en qui delegui, són:
a ) La Comissió de Coordinació, que està composta pels vocals esmentats en la lletra a de l'article anterior i pels altres vocals esmentats en la lletra c del mateix article que el president designi.
A aquesta Comissió, que periòdicament ha de donar compte al ple dels acords i les decisions, li corresponen les funcions que determini el Reglament esmentat i, en tot cas, les que aquesta Llei atribueix al Consell de Coordinació Universitària en relació amb les competències reservades a l'Estat i a les comunitats autònomes.
b ) La Comissió Acadèmica, que està composta pels vocals esmentats en la lletra b de l'article anterior i pels altres vocals esmentats en la lletra c que el president designi.
A aquesta Comissió, que periòdicament ha de donar compte al ple dels acords i les decisions, li corresponen les funcions que determini el Reglament esmentat i, en tot cas, les que aquesta Llei atribueix al Consell de Coordinació Universitària en relació amb les facultats de les universitats en ús de la seva autonomia.
c ) La Comissió Mixta, que està composta per membres dels tres grups als quals es refereix l'article anterior en igual proporció, elegits per ells, i en el nombre que determini el Reglament del Consell de Coordinació Universitària.
A aquesta Comissió li correspon la funció d'elevar a les altres dues comissions la proposta de resolució o l'informe sobre les matèries en què aquestes últimes s'hagin de pronunciar.
En cas de desacord entre aquestes el pronunciament del Consell de Coordinació Universitària és el de la Comissió Mixta.
El Reglament del Consell de Coordinació Universitària determina, d'acord amb el que estableixen els apartats anteriors, el nombre, la composició, la forma de designació dels membres i les funcions de les subcomissions que s'hagin de constituir.
Tant les comissions com les subcomissions poden comptar, per dur a terme la seva feina, amb la col·laboració d'experts en les matèries que els són pròpies.
La vinculació d'aquests experts amb el Consell de Coordinació Universitària pot tenir un caràcter permanent o temporal.
El Reglament regula les relacions d'aquests experts amb el Consell de Coordinació Universitària.
En els assumptes que afectin exclusivament el sistema universitari públic, en el Consell de Coordinació Universitària i els seus òrgans, no tenen dret a vot els rectors de les universitats privades i de l'Església catòlica.
La Secretaria General del Consell de Coordinació Universitària, sota la direcció d'un secretari general, nomenat pel Govern a proposta del ministre d'Educació, Cultura i Esport, exerceix les funcions que li atribueixi el Reglament.